હેવી અનારકલી : હેવી અનારકલી ડ્રેસ એક પ્રસંગમાં પર્હેયા પછી એક જ ફૅમિલીના સભ્યો કે સેમ ફ્રેન્ડસર્કલમાં રિપીટ કરવો ગમતો નથી. અનારકલી મોટે ભાગે હવે ફ્લોર-લેન્ગ્થમાં જ મળે છે. એ માટે અનારકલીને રીયુઝ કરવા માટે ઘણા ઑપ્શન છે. જેમ કે અનારકલીના દામનમાં મોટી બૉર્ડર આપવામાં આવી હોય તો એને કાઢી લઈ બીજા ડ્રેસમાં વાપરી શકાય. અનારકલી જો યોકવાળો હોય તો યોકની નીચેનો ભાગ ઘાઘરા તરીકે વાપરી શકાય. એની સાથે કોઈ પણ કૉન્ટ્રાસ્ટ કલરનું બ્લાઉઝ પહેરવું અને અનારકલી ડ્રેસનો જ દુપટ્ટો પહેરવો. જે યોક છે એમાં જો ફુલ સ્લીવ હોય તો એને કાપી લઈ સ્લીવલેસ કરી નાખવો અને યોકવાળા ભાગને બરાબર ફિટિંગમાં કરી ક્રૉપ ટૉપ તરીકે પહેરી એક ઇન્ડો-વેસ્ટર્ન લુક આપી શકાય. અનારકલીની ઘેરમાંથી ઘાઘરા બનાવવા ખૂબ જ સહેલા છે. યોકમાંથી કાપી લઈ કમરના હિસાબે એને સીવી લેવું. હોશિયાર ટેલર પાસે જ કરાવવું, નહીં તો ડ્રેસ પણ બગડશે અને એને તમે રીયુઝ પણ નહીં કરી શકો.